Սոֆիան Ֆեղուլի

Սոֆիան Ֆեղուլի (, ), ալժիրցի ֆուտբոլիստ, Ալժիրի հավաքականի և «Վալենսիա»-յի աջ կիսապաշտպան։

Ակումբային կարիերա

Գրենոբլ 
«Ռեդ Սթար» ֆուտբոլային ակումբի սանը իր կարիերան սկսել է «Գրենոբլ» ակումբում։ Ֆեղուլիի նորամուտը կայացել է 2007 թվականի ապրիլի 27-ին «Ռեյմս» ակումբի դեմ խաղում։ Այդ ժամանակ նա 17 տարեկան էր։ Այդ խաղում «Գրենոբլ» ակումբը հաղթեց 1։0 հաշվով։ Այդ մրցաշրջանում նա խաղաց ևս երկու խաղերում, այդ թվում նաև մրցաշրջանը եզրափակող՝ «Մոնպելե»-ի դեմ խաղը, որում Ֆեղուլին դուրս եկավ խաղադաշտ առաջին րոպեից սկսած։ «Մոնպելե»-ն այդ խաղում հաղթեց 1։0 հաշվով, իսկ Ֆեղուլին խաղաց ընդամենը 56 րոպե, որից հետո փոխարինվեց։ Մրցաշրջանի ավարտից հետո նա կնքեց իր առաջին պրոֆեսիոնալ պայմանագիրը «Գրենոբլ» ակումբի հետ՝ մինչև 2010 թվականը։

Հաջորդ մրցաշրջանում նա ստացավ 8 համարի մարզաշապիկը և չնայած նրան, որ նա ընդամենը 17 տարեկան էր, թիմում կատարում էր շատ կարևոր դեր։ Այդ մրցաշրջանում նա խաղաց 26 խաղ և խփեց 3 գոլ, ինչը օգնեց ակումբին դուրս գալ Լիգա 1։ Իր առաջին գոլը պաշտոնական խաղերում նա հեղինակեց այն թիմի դարպասը, որի դեմ կայացել էր Ֆեղուլիի նորամուտը՝ այսինքն «Ռեյմս»-ի դեմ խաղում։ «Գրենոբլը» այդ խաղում հաղթեց 4։3։

Լիգա 1-ի հենց առաջին մրցաշրջանից Սոֆիան Ֆեղուլին մեկնարկային կազմի ֆուտբոլիստ էր։ 2009 թվականի ապրիլի 11-ին «Մարսել»-ի դեմ 1։4 հաշվով պարտությունից հետո Ֆեղուլին ստացավ ծանր վնասվածք, որի պատճառով նա բաց թողեց մրցաշրջանի մնացած մասը։ Ֆեղուլին վերադարձավ 2009-2010 մրցաշրջանի օգոստոսի 29-ին՝ «Սենտ Էտիեն»-ի դեմ խաղում։ Այդ խաղում «Գրենոբլը» պարտվեց 0։1 հաշվով։ Առաջնությունում 5 խաղերից հետո Ֆեղուլին նորից վնասվածք ստացավ։ Այս անգամ կտրվել էին Սոֆիանի աջ ծնկի կապաձև մկանները։ Հոկտեմբերին նրան շատ հաջող վիրահատեցին։ Վիրահատությունից հետո «Գրենոբլի» հայտնի պաշտոնատար դեմքերը, մասնավորապես գլխավոր տնօրեն Պեր Վանտին շատ քննադատեց ֆուտբոլիստին։ Արդեն 2010 թվականի ամռանը լրանում էր ֆուտբոլիստի պայմանագրի ժամկետը, իսկ եվրոպական ակումբների հետաքրքրությունը մնում էր նույնը։

Վալենսիա 
2010 թվականի մայիսի 20-ին կնքելով 4 տարվա պայմանագիր, Ֆեղուլին դարձավ «Վալենսիա» ակումբի ֆուտբոլիստ։

Նորամուտը «Վալենսիա»-յում կայացավ սեպտեմբերի 25-ին Իսպանիայի առաջնության 5-րդ տուրում՝ «Սպորտինգ Խիխոն»-ի դեմ խաղում։ Հանդիպման 70-րդ րոպեին Ֆեղուլին փոխարինեց Խուան Մատային։ Ինչպես նաև մրցաշրջանում նա կատարեց իր նորամուտը Իսպանիայի գավաթում և Չեմպիոնների Լիգայում։

2010-11 ձմեռային տրանսֆերային պատուհանի ընթացքում Ֆեղուլին վարձավճարով տեղափոխվեց Սեգունդայում հանդես եկող «Ալմերիա»։

Վերադառնալով «Վալենսիա», Ֆեղուլին դարձավ թիմի հիմնական կազմի ֆուտբոլիստ և Իսպանիա առաջնության 2011-2012 մրցաշրջանում խաղալով 30 խաղ դարձավ 6 գոլի հեղինակ, դրանից բացի նա նաև 7 խաղ անցկացրեց Եվրոպայի Լիգայում և 6 խաղ էլ խաղաց Իսպանիայի գավաթի խաղարկությունում, որտեղ «Վալենսիան» հասավ մինչև կիսաեզրափակիչ։ 2011-2012 մրցաշրջանում Ֆեղուլին ճանաչվեց Ալժիրի տարվա ֆուտբոլիստ։

2013-2014 մրցաշրջանում «Վալենսիան» հասավ մինչև Եվրոպայի Լիգայի կիսաեզրափակիչ։

Կարիերան հավաքականում 
Ֆեղուլին ուներ իրավանուք հանդես գալ և ինչպես Ալժիրի այնպես էլ Ֆրանսիայի հավաքականներում։ Նա նախապատվությունը տվեց Ֆրանսիայի հավաքականին և շատ կարճ ժամանակ անց հանդես եկավ երկրի երիտասարդական հավաքականի մի քանի խաղերում։ 2008 թվականի նոյեմբերի 12-ին հավաքականի գլխավոր մարզիչ Ռայմոն Դոմենեկը Ֆեղուլիին ընդգրկեց Ուրուգվայի հավաքականի դեմ խաղի հայտացուցակում։

Սակայն արդեն 2011 թվականին Ֆեղուլին ասաց, որ ցանկանում է հանդես գալ իր պատմական հայրենքի հավաքականի կազմում։ Դրա համար նա ՖԻՖԱ-ի հետ համաձայնեցրեց Ալժիրում հանդես գալու համար ամեն ինչ և 2012 թվականի փետրվարի 29-ին Գամբիայի հավաքականի դեմ խաղում կայացավ նրա նորամուտը։ Ֆեղուլին այս խաղում աչքի ընկավ իր հաղթական գոլով
։

Աֆրիկյան ազգերի գավաթի 2013 թվականի եզրափակիչ մրցաշարում Ֆեղուլին ունեցավ մասնակցություն երեք խաղում և աչքի ընկավ մեկ գոլով։

2014 թվականի հունիսին Վահիդ Հալիլհոջիչի՝ մարզչի կողմից Ֆեղուլին ընդգրկվեց հավաքականի կազմում 2014 թվականի Աշխարհի առաջնության մասնակցության համար։ Մրցաշարում նա ունեցավ մասնակցություն հավաքականի բոլոր 4 խաղերում և հեղինակեց մեկ գոլ ։ Այդ գոլը դարձավ հավաքականի 28 տարվա ընդմիջումից հետո աշխարհի առաջնություններում առաջին գոլը (2010 թվականին հավաքականը մասնակցել է առաջնությանը, սակայն առաջնությունում նրանք ոչ մի գոլ չեն հեղինակել)։

Վիճակագրություն

Ակումբային 
2015 թվականի օգոստոսի 19-ի տվյալներով

Միջազգային 
2015 թվականի օգոստոսի 20-ի տվյալներով

Ծանոթագրություններ

Արտաքին հղումներ 
 Ֆուտբոլիստի էջը frenchleague.com կայքում 
 Ֆուտբոլիստի էջը lequipe.fr կայքում 
 Ֆուտբոլիստի էջը worldfootball.net կայքում 
Valencia official profile
La Liga profile
BDFutbol profile
Sofiane Feghouli player profile at lequipe.fr
Ciberche stats and bio  

Ալժիրցի ֆուտբոլիստներ
Ֆուտբոլի կիսապաշտպաններ
Ալժիրի հավաքականի ֆուտբոլիստներ
Թուրքական Սուպեր լիգայի ֆուտբոլիստներ
Ֆրանսիացի ֆուտբոլիստներ
Վալենսիայի ֆուտբոլիստներ
Վեստ Հեմ Յունայթեդի ֆուտբոլիստներ
Ալմերիայի ֆուտբոլիստներ
Գալաթասարայի ֆուտբոլիստներ
Փարիզի ֆուտբոլիստներ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ
Անգլիայի լեգեոներ ֆուտբոլիստներ